# วิมานไฟ
วิมานไฟ เป็นบทประพันธ์ของ กัญญ์ชลา หรือคุณกฤษณา อโศกสิน ศิลปินแห่งชาติเจ้าของบทประพันธ์ชื่อดัง เมียหลวง และ สวรรค์เบี่ยง ตีพิมพ์เป็นตอน ๆ ลงในนิตยสารสตรีสาร ตั้งแต่ปี พ.ศ. 2510-2511 เป็นเรื่องราวของสามพี่น้อง ทาทอง, โรยทองและรินทอง สามพี่น้องตระกูลวรทิพย์ที่เคยปรองดองรักใคร่กัน ต้องมาห้ำหั่นกันเองเพื่อครอบครองผู้ชายคนเดียวนั้นก็คือภุมเรศ เพราะความร้าวฉานที่เกิดขึ้นภายในบ้านวรทิพย์ได้เปลี่ยนวิมานที่แสนสุขของบ้านวรทิพย์ให้แปรเปลี่ยนเป็นวิมานไฟ เพราะชายหนุ่มเพียงคนเดียวนั้นคือ "ภุมเรศ" และบทประพันธ์ถูกนำมาทำเป็นภาพยนตร์ละครโทรทัศน์หลายครั้งเลยทีเดียว

วิมานไฟ ถูกนำมาสร้างทำเป็นภาพยนตร์ 2 ครั้ง ได้แก่ ในปี พ.ศ. 2512 ถูกนำไปสร้างเป็นภาพยนตร์ 16 มม. กำกับโดย "ครูเนรมิต" สร้างโดย นพรัตน์ภาพยนตร์ ของ นพรัตน์ ศศิวิมลรักษ์ เป็นผู้อำนวยการสร้าง ออกฉายเมื่อวันที่ 4 กรกฎาคม พ.ศ. 2512 ที่โรงภาพยนตร์ศาลาเฉลิมกรุงภาพยนตร์ไทยในอดีต เรื่อง..วิมานไฟ (2512) และในปี พ.ศ. 2522 ถูกนำไปสร้างเป็นภาพยนตร์ 35 มม. กำกับโดย วินิจ ภักดีวิจิตร สร้างโดย เอแพ็กซ์โปรดักชั่น ของ นันทา ตันสัจจา เป็นผู้อำนวยการสร้าง ออกฉายเมื่อวันที่ 29 กันยายน พ.ศ. 2522 ที่โรงหนังโคลีเซียม, วอชิงตัน, ออสการ์, อินทรา

วิมานไฟ ได้ถูกนำมาสร้างเป็นละครโทรทัศน์อีกทั้งหมด 6 ครั้ง ได้แก่ ครั้งที่ 1-2 ในปี พ.ศ. 2511 และ พ.ศ. 2515 ออกอากาศทางช่อง 4 บางขุนพรหม ครั้งที่ 3 ในปี พ.ศ. 2523-24 ออกอากาศทางช่อง 9 ครั้งที่ 4 ในปี พ.ศ. 2533-34 ออกอากาศทางช่อง 3 จากการกำกับของชนะ คราประยูร ออกอากาศเมื่อ 8 ธันวาคม 2533 ถึง 15 กุมภาพันธ์ 2534

ครั้งที่ 5 ในปี พ.ศ. 2548 ถูกนำไปสร้างเป็นละครโทรทัศน์ทางช่อง 5 โดยค่ายเอ็กแซ็กท์ ใช้ชื่อเรื่อง เล่ห์ภุมเรศเรื่องย่อ "เล่ห์ภุมเรศ" ออกอากาศเมื่อ 3 มิถุนายน 2548 ถึง 29 กรกฎาคม 2548 และครั้งที่ 6 ในปี พ.ศ. 2567 ถูกนำไปสร้างเป็นละครโทรทัศน์ทางช่องวัน 31 โดยค่ายพอดีคำ เอนเตอร์เทนเม้นท์ ใช้ชื่อเรื่อง วิมานสีทอง ออกอากาศเมื่อ 22 มกราคม ถึง 12 มีนาคม พ.ศ. 2567 

 เนื้อเรื่อง 
ภุมเรศ ภมรชัย ชายหนุ่มหน้าตาดี มีเสน่ห์อย่างร้ายกาจ ทายาทของนายพงศ์ ภมรชัย เป็นศัตรูเก่าทางธุรกิจของนายสุวรรณ วรทิพย์ แต่นายพงศ์พ่ายแพ้ในการฟ้องร้องคดีจนทำให้ครอบครัวภมรชัยต้องล้มละลาย ถึงแม้เหตุการณ์นั้นนายพงศ์จะเป็นฝ่ายผิด แต่ก็ไม่สำนึกจึงพกความแค้นจากกรุงเทพฯ กลับไปอยู่สงขลา กลับเสี้ยมสอนลูกชายให้ผูกพยาบาทตระกูลวรทิพย์มาตั้งแต่เด็ก ๆ ส่วนแม่ของภุมเรศเสียชีวิตด้วยโรคหัวใจ และเมื่อข่าวการจากไปอย่างไม่มีวันกลับของนายสุวรรณแพร่สะพัด นายพงศ์จึงสั่งภุมเรศให้ทำหน้าที่ลูกกตัญญู เป้าหมายคือเพื่อทำลายตระกูลวรทิพย์ และทวงความมั่งคั่งกลับคืนมา 

และแล้วบริษัทอสังหาริมทรัพย์ขนาดใหญ่ได้เปลี่ยนมือผู้บริหารหลังจากการเสียชีวิตของประธานบริหาร นายสุวรรณ วรทิพย์ ซึ่งมีลูกสาว 3 คน ได้แก่ทาทอง วรทิพย์ พี่สาวคนโตอายุเกือบ 30 ปี ที่มีนิสัยจริงจัง เอาการเอางานและเด็ดขาดเหมือนพ่อและเป็นประธานบริหารต่อจากพ่อ โดยมี โรยทอง วรทิพย์ บุตรสาวคนรอง เป็นมือขวาในการบริหาร ทั้งสองคนมีศูนย์รวมจิตใจอยู่ที่ รินทอง วรทิพย์ น้องสาวคนเล็กอายุเพิ่ง 20 ปี ที่เรียบร้อย อ่อนไหวและเป็นแม่บ้านแม่เรือน ความปรองดองของสามพี่น้องเป็นที่ชื่นชมและรับรู้กันดีในวงสังคม 

เขาได้เดินทางเข้ามากรุงเทพฯ เพื่อแก้แค้น ซึ่งภุมเรศปรากฏตัวในฐานะลูกชายของเพื่อนเก่าพ่อ ภุมเรศได้ก้าวเข้ามาสู่บ้านศัตรูของพ่อได้อย่างสะดวกง่ายดายเพราะการชักนำของนฤชา แรงพยาบาทของพ่อก็ตามที่สามพี่น้อง เกิดสนใจในอัธยาศัยและเสน่ห์ในตัวภุมเรศจนทำให้รับเขาเข้ามาทำงานในบริษัท ภายหลังงานศพเสร็จสิ้นไป และแล้วสามพี่น้อง ทาทอง, โรยทองและรินทอง ตกหลุมรักผู้ชายคนเดียวนั้นก็คือภุมเรศ โรยทองเป็นคนที่เฉลียวใจในสิ่งที่นายชม ทนายประจำตระกูลพูดมากที่สุด จากการที่เธอพบปะผู้คนมามากมาย ทำให้เธอนึกระแวงถึงเหตุผลในการมาของภุมเรศที่ดูจะรู้เท่าทันภุมเรศ แต่ก็ไม่กล้าจะแสดงออกเพราะใจหนึ่งก็ยังแอบชอบ 

ภุมเรศใช้ความรักทำให้ทาทองตาบอดสนิทอย่างง่ายดายจนทำให้ทาทองตกหลุมรักอย่างโงหัวไม่ขึ้น ทาทองยกให้ภุมเรศเป็นที่ปรึกษาของบริษัทมีโต๊ะทำงานอยู่ในห้องเดียวกัน เพื่อจะได้เห็นหน้ากันตลอดเวลา ให้เงินเดือนสูง ๆ ยังให้มาพักอยู่ในบ้านเดียวกัน ทาทองทุ่มเทให้ภุมเรศยอมพลีทุกอย่างแก่เขา เธอเป็นหามาประเคนให้เพราะคิดว่า ภุมเรศรักตน กระทั่งภุมเรศกอดกระซิบบอกว่ารักเท่านั้น ทาทองก็ถึงกับประกาศโพล่งในหมู่พี่น้องว่าจะแต่งงานกับภุมเรศโดยไม่สนใจเสียงคัดค้านของนายชม ทนายความเก่าแก่ที่รู้จักตระกูลภมรชัยเป็นอย่างดี 

ภุมเรศมักถือโอกาสเอาเวลาว่างที่ทาทองงานยุ่งและโรยทองไม่อยู่บ้านเพื่อที่ภุมเรศแวะเข้าไปหารินทอง เธอจึงเคลิบเคลิ้มและเชื่อภุมเรศสนิทใจ ทำให้เขากล่อมเสียจนรินทองหมดความเคารพนับถือพี่สาวและยอมเป็นเมียเขาอย่างเต็มใจอย่างเงียบ ๆ ก่อนที่ภุมเรศจะแต่งงานกับทาทองด้วยซ้ำ ต่อมาโรยทองแอบศึกษาพฤติกรรมของภุมเรศอย่างเงียบ ๆ ตลอดเวลา จนกระทั่งวันแต่งงาน ภุมเรศจึงไปสารภาพรักกับโรยทอง โรยทองจึงตบหน้าแล้วจากไปด้วยความเสียใจ ทาทองนั้นน้อยใจต่อภุมเรศมาก ภุมเรศเมาอย่างหนักยิ่งเพิ่มความแค้นให้ภุมเรศมากขึ้น 

หลังพิธีแต่งงานผ่านไป รินทองเกิดอาการแพ้ท้องขึ้นมา เธอจึงอ้างว่าพี่สาวแย่งผัวของตนจึงอ้างเอาทะเบียนสมรสเป็นพยาน จัดแจงพารินทองจะหนีออกจากบ้านก็พอดี ทาทองจึงโกรธ จึงคว้าปืนมาไล่ยิงภุมเรศแต่ภุมเรศแย่งปืนไว้ทัน ทาทองเห็นมีดปลายแหลมจึงหยิบและวิ่งไล่แท่งรินทองเสียอย่างไม่นับ และหันกลับมาจะฆ่าภุมเรศตายตามบ้าง แต่เธอทำไม่ลงเธอจึงเอาแต่ร้องไห้แล้วก็หัวเราะและวิ่งออกนอกบ้านไปอย่างเป็นคนเสียสติ ตำรวจจึงมาถึงบ้านแล้วพร้อมเก็บศพของรินทอง ภุมเรศได้รู้สำนึกตัวเองว่าตัวเองได้สังหารคนไปแล้วถึงสามคน ทาทองเป็นคนบ้าเสียสติทันที รินทองเสียชีวิต และโรยทองเป็นโรคเบื่อผู้ชายไปตลอดชาติจะไม่แต่งงานชั่วชีวิต แต่กฎหมายไม่สามารถเอาผิดภุมเรศได้ ภุมเรศได้จากไปอยู่จังหวัดสงขลากับพ่อตนเองด้วยความเสียใจ เขาสำนึกต่อบาปที่ได้กระทำพี่น้องต่อตระกูลนี้ จึงคิดจะบวชล้างบาป แล้วจะไม่สึก

 นักแสดง 
 ปี พ.ศ. 2511พ.ศ. 2512พ.ศ. 2515พ.ศ. 2522พ.ศ. 2523พ.ศ.  2533พ.ศ. 2548 พ.ศ. 2567 ชื่อเรื่อง วิมานไฟเล่ห์ภุมเรศ วิมานสีทองรูปแบบละคร ช่อง 4ภาพยนตร์ 16 มม.ละคร ช่อง 4ภาพยนตร์ 35 มม.ละคร ช่อง 9ละคร ช่อง 3ละคร ช่อง 5ละคร  ช่องวัน 31 ผู้ผลิต รำยง สาครพันธุ์นพรัตน์ภาพยนตร์รำยง สาครพันธุ์เอแพ็กซ์โปรดักชั่นอรวรรณ โปร่งมณีชนะ คราประยูรเอ็กแซ็กท์ พอดีคำ เอนเตอร์เทนเม้นท์ ภุมเรศ ภมรชัย สอาด เปี่ยมพงษ์สานต์มิตร ชัยบัญชานิรุตติ์ ศิริจรรยาสรพงศ์ ชาตรีพิศาล อัครเศรณีฉัตรชัย เปล่งพานิช ณวัฒน์ กุลรัตนรักษ์ ธนภัทร กาวิละ  ทาทอง วรทิพย์ (นิด / หนึ่ง)นันทวัน เมฆใหญ่เมตตา รุ่งรัตน์นันทวัน เมฆใหญ่อรัญญา นามวงศ์พิราวรรณ ประสพศาสตร์ชุดาภา จันทเขตต์ นุสบา ปุณณกันต์ พิจิตตรา สิริเวชชะพันธ์ โรยทอง วรทิพย์ (น้อย / สอง)อาพันธ์ชนิตร สุวรรณกรเพชรา เชาวราษฎร์กนกวรรณ ด่านอุดมเนาวรัตน์ ยุกตะนันท์เดือนเต็ม สาลิตุลจริยา แอนโฟเน่ พิมพ์มาดา บริรักษ์ศุภกร เดียร์น่า ฟลีโป รินทอง วรทิพย์ (หน่อย / น้องเล็ก)กนกวรรณ ด่านอุดมศศิธร เพชรรุ่งศันสนีย์ สมานวรวงศ์พรพรรณ เกษมมัสสุศรีอาภา เรือนนาครัชนก แสง-ชูโต อรจิรา แหลมวิไล ศวรรยา ไพศาลพยัคฆ์